
	[bookmark: nev]BÓKA ZSOMBOR
anglisztika
BA, 6. félév
Eszterházy Károly Főiskola
Bölcsészettudományi Kar
	






Témavezető:
	Dr. Reichmann Angelika
főiskolai docens, EKF BTK




Regények és adaptációk: Az Órák posztmodern intertextuális megközelítésben 

A dolgozat célja, hogy Michael Cunningham Az Órák című regényét és annak filmadaptációját a genette-i transztextualitás tükrében vizsgálja. Azon intertextuális kapcsolatokat mutatja be, amelyek tulajdonképpen két irodalmi művet kötnek össze a filmmel. Az elemzés középpontjába a filmadaptáció került, azonban megkerülhetetlen az irodalmi művek említése – Virginia Wools Mrs Dalloway című regénye és annak Michael Cunningham-féle újraírása, Az Órák –, mivel ezek a filmelemzés hypotextusaiként szolgálnak.
Elsőként, röviden bemutatásra kerül a posztmodern intertextualiás, annak természete és problémái, valamint a koncepció “fejlődése” Julia Kristeva intertextualitásától Gérard Genette transztextualitás-elméletéig. A dolgozat fő része a filmadaptációt elemzi, felfedi az efféle irodalmi művek adaptációjának nehézségeit és kihívásait. A technikai kihívások mellett bizonyos, a filmen végigvonuló témák/motívumok is a vizsgálódás tárgyát képezik. A dolgozat nem csak elméleti intertextuális elemzést kíván adni, hanem igyekszik cinematográfiai elemzést is magába foglalni a transztextuális jelenségekről. Végezetül, a dolgozat a filmzene szerepét mutatja be és tárgyalja. A Philip Glass által komponált mű kommentálja a filmben fellelhető témákat, összekapcsolja a három cselekményszálat és néha parodikus elemként szolgál. Az aláfestő zenében felfedezhető az intermuzikalitás jelensége, lévén a zeneszerző korábbi műveit is felhasználta a komponáláskor az egyes jelenetek hangulatának kialakításához.
A dolgozat bemutatja és megmagyarázza a “hogyan” elemeit a filmadaptációval kapcsolatosan: hogyan lehet egy több, látszólag független cselekményszálon futó és irodalmi allúziókban gazdag művet úgy vászonra vinni, hogy ugyanannyira elismert és kifinomult vizuális műalkotás legyen az eredmény, mint az “eredeti”. Végkövetkeztetésként: Stephen Dalry produkciója olyan filmátirat, amely példaként állhat a további hasonló típusú adaptációk előtt. Az ő rendezése és David Hare “csapongó szabadossága” teremti meg az intertextuális regényszöveg kritikailag elismert adaptációjának lehetőségét – a regény témáival és technikáival együtt.



